« Теркалдехьа нохчий а, казакаш а вовшех цакхетар бахьанехь, летта веллачу цхьайтта обарган истори ч1ога цецвоккхуш ю, бохуш яздо дуккха а шерашкахь Кавказехь т1еман г1уллакхдеш хиллачу паччахьан эпсаро. Оцу стага цу хиламан мах хадор а тидам т1ебохуьйтуш ду. Цул сов, къона Л. Н. Толстой Кавказе веана хьалхара денош дара уьш. И ша а дакъалоцуш вара хиллачу тасадаларан т1аьхье ерзош. Казакаш, нохчий куьйге бохуьйтуш. Цу хьокъехь ду цо язйина «Казаки» ц1е йолу дийцар. Вешан цецдовларш, дегалазамаш 1адда а битина хьовса деза кху бохаме. Вайга сурт х1отталур дарий те кху Теркал дехьара, ног1ийн арахь, вайна евзаш йолчу Старогладская станицина гена доццуш хиллачу т1еман.